Document ID: /roh_data/filtered/fineweb-2-filterrobots_roh.jsonl.gz/67676

Cun sfegliar la gasetta, scrollar tras il telefonin u tadlar radio pudess ins pensar che nus vivain en in mund spir crisas. Strusch che la pandemia da Corona era finida, è vegnida attatgada l’Ucraina. Uss èsi guerra en il Proxim Orient, ils custs creschan e da la catastrofa da clima gnanca da discurrer.
Avais er vus l'impressiun ch'i n'è betg propi simpel da preservar buna luna? Quai è il punct da partenza per ina Marella en tschertga da la buna glina en temps burascus.
Livio Foffa, Madlaina Semadeni ed Anna Miller - trais che dattan tut per la buna luna
Ina tschertga che nus faschain ensemen cun Livio Foffa che procura radiofonicamain per buna glina, la psicoterapeuta Madlaina Semadeni che gida a puspè survegnir in tschiel pli serain sche tut para mo stgir e cun l’autura e publicista Anna Miller che di da sai dad esser ina activista per sanadad mentala.
La pli gronda rolla gioga dentant in dals megliers enconuschents da nus tuttas u tuts – il telefonin.
Anc mai na gieva quai uschè bain cun nus
E sche vus avais gust, da guardar il video da statistica menziunà en la Marella – lura cliccai qua. Il statisticher Hans Rosling barmier mussa, quant bain ch’i va cun nus tuttas e tuts.
Il figl da Hans Rosling maina la pagina Gapminder cun numerusas datas scientificas per dar in update a nossa vista sin il mund.
Tar l'activista per sanadad mentala
E tar Anna Miller chattais vus dapli tar sia idea e quella idea che sa salvar a nus dal diluvi d’infurmaziuns e novitads or da la rait – scrollar pli pauc, viver dapli.
Ed anc ina, in'ultima – la fotografia mussa participantas e participants da la concurrenza ungaraisa per las pli bleras persunas en in bogn che fan al medem mument in selfie, fotografà in Ungaria in mars 2017.
Nus dain in cuc davos las culissas, explitgain e mettain en context, sajan quai fenomens novs, u istorgias pac enconuschentas.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.